4. ΒΑΣΙΛΙΚΟΝ ΔΙΑΤΑΓΜΑ της 30 Απρ./4 Μαΐου 1920 Περί εκτελέσεως των ν. ΓπΟΗ΄ (αριθ. 3978) του 1912 και 235 του 1914 περί δικαστικών ενσήμων και του ν. 1816 του 1920 περί επεκτάσεως της χρήσεως του δικαστικού ενσήμου και περί αυξήσεως των τελών της ποινικής διαδικασίας. ΚΕΦΑΛΑΙΑ Α - Γ΄ Άρθρ.1-6.(Αφορώντα την κατασκευήν και διαχείρισιν του δικαστικού ενσήμου, και τον τρόπον επικολλήσεως και χρήσεως αυτού, δεν ισχύουσι, ότε του ενσήμου εισπραττομένου νυν πάντοτε δια γραμματίων εισπράξεως). Άρθρ.7.-Εν ταις κάτωθι περιπτώσεσι, το δικαστικόν ένσημον εισπράττεται απ' ευθείας δια γραμματίου παραλαβής αντί της χρήσεως δικαστικού ενσήμου. 1-3.(Αναφέρονται εις έγγραφα εφ' ων δεν ισχύει νύν το ένσημον). 4.Επί της αξίας της επιδικαζομένης δι' αποφάσεως τελεσιδίκου. Το γραμμάτιον παραλαβής ή το αποδεικτικόν εισπράξεως κατατίθεται παρά τω γραμματεί του εκδίδοντος την απόφασιν δικαστηρίου προ της εκδόσεως απογράφου αυτής. Περί της καταθέσεως ταύτης γίνεται μνεία κάτωθι του πρωτοτύπου της αποφάσεως, υπογραφομένη υπό του προέδρου του δικαστηρίου ή του ειρηνοδίκου και του γραμματέως. Το κατατεθέν γραμμάτιον κλπ. φυλάσσεται υπό του γραμματέως του δικαστηρίου εν ιδίω φακέλλω. 5.(Δεν ισχύει ως και αι παρ. 1-3). ΚΕΦΑΛΑΙΟΝ Δ΄ Περί του δικαστικού ενσήμου του άρθρ. 2  του ν. ΓπΟΗ΄ (αριθ. 3978) του 1912 Άρθρ.8.-(Διατηρούνται εν ισχύϊ αι διατάξεις των άρθρ. 9-15 του Β.Δ/τος της 27 Φεβρ. 1912 περί εκτελέσεως του ν. ΓπΟΗ΄ (αριθ. 3978) του 1912 περί δικαστικών ενσήμων, εκτός της περί προμηθείας 1% διατάξεώς του, καταργηθείσης δια του άρθρ. 3 του ν. 1816. Τα άρθρα 9-15 του Β.Δ. 27 Φεβρ. 1912 κατηργήθησαν υπό του Π.Δ. 7/18 Ιουλ. 1928 (κατωτ. αρ. 5). Προς υπολογισμόν του κατά το άρθρ. 2 του ειρημένου ΓπΟΗ΄ νόμου καταβλητέου τέλους επί αγωγών περί διανομής ακινήτων λαμβάνεται υπ' όψιν η αξία του αξιουμένου δια της αγωγής ως ανήκοντος τω ενάγοντι μέρους. ΚΕΦΑΛΑΙΟΝ Ε΄ Τελικαί διατάξεις Άρθρ.9.-Καταργείται το από 31 Μαρτ. 1914 Β. Δ/μα περί εκτελέσεως του ν. 235 του έτους 1914 περί δικαστικών ενσήμων.  Η ισχύς του ν. 1816 της 7 Ιαν. 1920 περί επεκτάσεως της χρήσεως του δικαστικού ενσήμου και περί αυξήσεως των τελών της ποινικής διαδικασίας και του παρόντος Δ/τος άρχεται από της 1 Ιουν. 1920. 